«Շատ համեստ ընտանիքի երեխա էր, անապահով: Մի օր սոված մեծացավ էդ էրեխեն, մի օր կուշտ, բայց ոչ մեկի ցույց չտվեցին, որ իրենք խնդիր ունեն եւ այլն: Նույնիսկ չեմ կարողանում անցյալով խոսել Արտակի մասին: Բացի այն, որ երկար տարիներ դասավանդել եմ, նաեւ դստերս դասընկերն էր: Այդքան հպարտ, ազնիվ ու բարի երեխա...էդ դասարանում ինքն իր բարությամբ էր առանձնանում: Երբ որ «Գինեսի» ռեկորդը սահմանեց, բոլորը ապշել էին դպրոցում. ինքը երբեք ցույց չի տվել, որ սպորտով է զբաղվում, երբեք չենք իմացել, որ ինքն այդքան ուժեղ տղա է: Նա այնքան համեստ էր, որ նույնիսկ այդ ռեկորդից հետո չգոռոզացավ: Մի խոսքով՝ մի հրաշք երեխա»,- մեզ հետ զրույցում Արտակ Ռաֆայելյանին նկարագրեց նրա ուսուցչուհիներից Գայանե Սիմոնյանը, որն, ի դեպ, արդեն մեկ տարի է՝ տեղափոխվել եւ ՌԴ-ում է աշխատում: